Document ID: 32004R1804

UREDBA KOMISIJE (ES) št. 1804/2004
z dne 14. oktobra 2004
o spremembi seznama pristojnih sodišč in pravnih sredstev v prilogah I, II in III k Uredbi Sveta (ES) št. 1347/2000 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1347/2000 z dne 29. maja 2000 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo (1) ter zlasti člena 44(1) Uredbe,
ob upoštevanju naslednjega:
(1)
Uredba (ES) št. 1347/2000 določa, da lahko katera koli zainteresirana stranka zahteva, da se sodna odločba, izdana v eni državi članici, prizna in se razglasi za izvršljivo v drugi državi članici.
(2)
Priloge I, II in III Uredbe (ES) št. 1347/2000 navajajo, katera sodišča so v državah članicah pristojna za obravnavo zahtev za razglasitev izvršljivosti in pritožb zoper take odločbe, ter naštevajo pravna sredstva za take namene.
(3)
Priloge I, II in III so bile spremenjene z Aktom o pristopu iz leta 2003, tako da vključujejo seznam pristojnih sodišč in pravnih sredstev držav pristopnic.
(4)
Latvija, Litva, Slovenija in Slovaška so Komisijo v skladu s členom 44(1) Uredbe (ES) št. 1347/2000 uradno obvestile o spremembah seznamov pristojnih sodišč in pravnih sredstev iz prilog I, II in III.
(5)
Uredbo (ES) št. 1347/2000 je zato treba ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 1347/2000 se spremeni:
1.
Priloga I se spremeni:
(a)
alinea, ki se nanaša na Latvijo, se nadomesti z naslednjim:
„-
v Latviji ‚rajona (pilsētas) tiesa‘“;
(b)
alinea, ki se nanaša na Slovenijo, se nadomesti z naslednjim:
„-
v Sloveniji ‚okrožno sodišče‘“.
2.
Priloga II se spremeni:
(a)
alinea, ki se nanaša na Litvo, se nadomesti z naslednjim:
„-
v Litvi ‚Lietuvos apeliacinis teismas‘“;
(b)
alinea, ki se nanaša na Slovenijo, se nadomesti z naslednjim:
„-
v Sloveniji ‚okrožno sodišče‘“;
(c)
alinea, ki se nanaša na Slovaško, se nadomesti z naslednjim:
„-
na Slovaškem ‚okresný súd‘“.
3.
Priloga III se spremeni:
(a)
alinea, ki se nanaša na Litvo, se nadomesti z naslednjim:
„-
v Litvi s kasacijsko pritožbo na ‚Lietuvos Aukščiausiasis Teismas‘“;
(b)
alinea, ki se nanaša na Slovenijo, se nadomesti z naslednjim:
„-
v Sloveniji s pravnim sredstvom na ‚Vrhovno sodišče Republike Slovenije‘“;
(c)
vstavi se naslednja alinea, ki se nanaša na Slovaško:
„-
na Slovaškem z ‚dovolanie‘“.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. oktobra 2004

Labels: 0
11
15
18